CELEX: 32010R1070
Language: sk
Date: 2010-11-22 00:00:00
Title: Nariadenie Komisie (EÚ) č. 1070/2010 z  22. novembra 2010 , ktorým sa mení a dopĺňa smernica 2008/38/ES, pokiaľ ide o doplnenie podpory metabolizmu kĺbov pri osteoartróze u psov a mačiek ako zvláštneho nutričného účelu do zoznamu zamýšľaných použití  Text s významom pre EHP

23.11.2010   
            
            
               SK
            
            
               Úradný vestník Európskej únie
            
            
               L 306/42
            
         NARIADENIE KOMISIE (EÚ) č. 1070/2010
   z 22. novembra 2010,
   ktorým sa mení a dopĺňa smernica 2008/38/ES, pokiaľ ide o doplnenie podpory metabolizmu kĺbov pri osteoartróze u psov a mačiek ako zvláštneho nutričného účelu do zoznamu zamýšľaných použití
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 767/2009 z 13. júla 2009 o uvádzaní krmív na trh a ich používaní, ktorým sa mení a dopĺňa nariadenie Európskeho parlamentu a Rady (ES) č. 1831/2003 a ktorým sa zrušujú smernica Rady 79/373/EHS, smernica Komisie 80/511/EHS, smernice Rady 82/471/EHS, 83/228/EHS, 93/74/EHS, 93/113/ES a 96/25/ES a rozhodnutie Komisie 2004/217/ES (1), a najmä na jeho článok 10 ods. 5,
   keďže:
   
               (1)
            
            
               V súlade s článkom 10 nariadenia (ES) č. 767/2009 bola Komisii doručená žiadosť o doplnenie zvláštneho nutričného účelu „podpora funkcie kĺbov pri osteoartróze“ u psov a mačiek do zoznamu zamýšľaných použití krmív určených na zvláštne nutričné účely v časti B prílohy I k smernici Komisie 2008/38/ES z 5. marca 2008, ktorou sa stanovuje zoznam zamýšľaných použití krmív určených na zvláštne nutričné účely u zvierat (2). Komisia sprístupnila žiadosť vrátane dokumentácie členským štátom.
            
         
               (2)
            
            
               Dokumentáciou priloženou k žiadosti sa preukázalo, že špecifické zloženie krmiva vyhovuje zvláštnemu nutričnému účelu, na ktorý je určené, a nemá žiadne nepriaznivé účinky na zdravie zvierat, zdravie ľudí, životné prostredie ani dobré životné podmienky zvierat. Žiadosť je preto platná a zvláštny nutričný účel „podpora metabolizmu kĺbov pri osteoartritíde“ u psov a mačiek by sa mal doplniť do zoznamu zamýšľaných použití.
            
         
               (3)
            
            
               Smernica 2008/38/ES by sa preto mala zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat a Európsky parlament ani Rada proti nim nevzniesli námietku,
            
         PRIJALA TOTO NARIADENIE:
   Článok 1
   Príloha I k smernici 2008/38/ES sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. novembra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 229, 1.9.2009, s. 1.
   
      (2)  Ú. v. EÚ L 62, 6.3.2008, s. 9.
   
      PRÍLOHA
      V časti B prílohy I k smernici 2008/38/ES sa medzi riadok zvláštneho nutričného účelu „Podpora funkcie kože pri dermatózach a nadmernej strate srsti“ a riadok zvláštneho nutričného účelu „Zníženie rizika popôrodného uľahnutia“ vkladá tento riadok:
      
         
                     Zvláštny nutričný účel
                  
                  
                     Podstatné nutričné charakteristiky
                  
                  
                     Druh alebo kategória zvierat
                  
                  
                     Deklarácie na označení
                  
                  
                     Odporúčaný čas
                  
                  
                     Ostatné ustanovenia
                  
               
                     „Podpora metabolizmu kĺbov pri osteoartróze
                  
                  
                     Psy:
                     
                                  
                              
                              
                                 Minimálny obsah v sušine omega-3 mastných kyselín celkom 3,3 % a kyseliny eikosapentaenovej (EPA) 0,38 %.
                              
                           
                                  
                              
                              
                                 Primeraný obsah vitamínu E.
                              
                           Mačky:
                     
                                  
                              
                              
                                 Minimálny obsah v sušine omega-3 mastných kyselín celkom 1,2 % a kyseliny dokosahexaenovej (DHA) 0,28 %.
                              
                           
                                  
                              
                              
                                 Zvýšený obsah metionínu a mangánu.
                              
                           
                                  
                              
                              
                                 Primeraný obsah vitamínu E.
                              
                           
                  
                     Psy a mačky
                  
                  
                     Psy:
                     
                                 —
                              
                              
                                 Omega-3 mastné kyseliny celkom
                              
                           
                                 —
                              
                              
                                 EPA celkom
                              
                           
                                 —
                              
                              
                                 Vitamín E celkom
                              
                           Mačky:
                     
                                 —
                              
                              
                                 Omega-3 mastné kyseliny celkom
                              
                           
                                 —
                              
                              
                                 DHA celkom
                              
                           
                                 —
                              
                              
                                 Metionín celkom
                              
                           
                                 —
                              
                              
                                 Mangán celkom
                              
                           
                                 —
                              
                              
                                 Vitamín E celkom
                              
                           
                  
                     Prvýkrát do 3 mesiacov
                  
                  
                     Pred použitím alebo predĺžením obdobia používania sa odporúča vyžiadať si stanovisko veterinárneho lekára.“